Det var Chris Foss som hadde gjort forarbeidet til programserien. For å få et representativt utvalg av ungdommer, intervjuet han i alt 400 kandidater fra 16 til noen og tyve år før de 17 ble plukket ut. I en uke sommeren 1983 bodde denne gruppen på studenthotell i Oslo og brukte tiden til å bli kjent med hverandre og programlederne. Hver dag samlet de seg i en tom leilighet, der de skulle fortelle om egne følelser og meninger på en rekke områder.